TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

4.számú

JEGYZŐKÖNYV

HATÁROZATAI

NYÍLT ÜLÉS

30/2009./III.25./kt. határozat:



- 2009. március 25-i ülés napirendjének 







   elfogadása
31/2009./III.25./kt.határozat:



- Körjegyzőség 2008.évi zárszámadásának







  jóváhagyása

32/2009./III.25./kt.határozat:



- Óvoda 2008.évi zárszámadásának jóvá-







  hagyása

33/2009./III.25./kt.határozat:



- 2009.évi közfoglalkoztatási terv elfoga-







  dása, polgármester munkáltatói jogokkal







 való megbízása

34/2009./III.25./kt.határozat:



- “Dobó István” Általános Iskolába tör-







ténő intézményi beolvadásról szóló döntés







meghozatala
35/2009./III.25./kt.határozat:



- “Margaréta” Óvoda tagintézménnyé 







történő átszervezése tárgyában döntés 







meghozatala
36/2009./III.25./kt.határozat:



- “Dobó István” Általános Iskolába járó







tikosi állandó lakosú gyermekek 







2009/2010.évi tankönyvköltségeinek átvál-







lalása

37/2009./III.25./kt.határozat:



- Fogorvosi praxisban várható változással







kapcsolatos előzetes döntéshozatal

Zárt ülésen:

38-40/2009./III.25./kt.határozat:


- Szociális kérelmek elbírálása
RENDELETEI
___________________________________________________________________________
4/2009./III./25./sz. rendelet:



- az Önkormányzat 2008.évi költségvetésé-







ről szóló rendelet módosításáról és egysé-







ges szerkezetbe foglalásáról

5/2009./III.25./sz. rendelet:



- Az Önkormányzat 2008.évi zárszámadá-







sáról

6/2009./III.25./sz.rendelet:



- a Szociális ellátások helyi szabályozásá-








ról

4.sz. 

J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év március hó 25. napján 14,00 órakor a Községháza épületében (Tikos, Iskola u.16.) megtartott   nyilvános  üléséről.
Jelen vannak:  Kónya László polgármester



Bálint András képviselő



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület a napirendre tett javaslatot megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

30/2009./III.25./kt.határozat:

Tikos Község Önkormányzatának Képviselő-testülete a 2009. március 25-i ülésén az alábbi napirendet tárgyalja:

Napirend: 1.) 2008.évi költségvetési rendelet módosítása

          Előadó: Kónya László polgármester


     2.) 2008.évi zárszámadási rendelet megalkotása


          Előadó: Kónya László polgármester


     3.) Szociális ellátások helyi szabályozásáról rendeletalkotás


          Előadó: Kónya László polgármester


     4.) Közfoglalkoztatási terv elfogadása


          Előadó: Kónya László polgármester


     5.) Óvoda és Általános Iskola integrálásának ügye


          Előadó: Kónya László polgármester


     6.) Egyéb ügyek

Határidő: azonnal

Felelős: Kónya László polgármester
1.)Napirend tárgyalása

2008.évi költségvetési rendelet módosítása

Előadó: Kónya László polgármester

(A rendelettervezet és mellékletei jelen jkv. mellékletét képezi.)

A képviselő-testület tagjai az előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül a alábbi rendeletet alkotta:

Tikos Község Önkormányzata Képviselő-testületének

4/2009./III.25./sz. rendelete a
15/2008./IX.17./sz., valamint a 16/2008./XI.5./sz. rendelettel

módosított az Önkormányzat 3/2008./II.28./sz. rendeletének módosításáról

és egységes szerkezetbe foglalásáról

Tikos Község Önkormányzatának Képviselő-testülete az Államháztartásról szóló 1992.évi XXXVIII.tv. (a továbbiakban: Áht.) 65.§.(1) bekezdésében kapott felhatalmazás alapján a 2008.évi költségvetéséről az alábbi rendeletet alkotja:
1.§.

A rendelet hatálya a Képviselő-testületre, annak szerveire (polgármester, képviselő-testület hivatala) és az Önkormányzatra terjed ki.

2.§.

(1)Az Áht. 67.§.(3)bekezdése alapján a címrendet a (2) bekezdés szerint állapítja meg.

(2)Az Önkormányzat költségvetésében szereplő, nem intézményi kiadások e rendelet 1.sz.melléklete szerinti felsorolásban külön-külön címet alkotnak.

I.

A költségvetés bevételeinek és kiadásainak fő összege, a hiány mértéke

3.§.

A képviselő-testület az Önkormányzat és költségvetési szervei együttes 2008.évi költségvetését

	39.004.000.- Ft
	bevétellel

	39.004.000.- Ft 
	kiadással


állapítja meg.

	Ezen belül:

	- a működési célú bevételt
	36.434.000.- Ft-ban

	- a működési célú kiadásokat
	35.949.000.- Ft-ban

	      ebből:
	

	· a személyi juttatások kiadásait
	  8.302.000.- Ft-ban

	· a munkaadókat terhelő járulékokat
	  2.361.000.- Ft-ban

	· a dologi kiadásokat
	  4.996.000.- Ft-ban

	· a szociális segélyeket
	13.131.000.- Ft-ban

	· a speciális célú támogatásokat
	  7.159.000.- Ft-ban

	-a felhalmozási célú bevételt
	  2.570.000.- Ft-ban

	-a felhalmozási célú kiadásokat
	  3.055.000.- Ft-ban

	      ebből:
	

	· a beruházások összegét
	  2.235.000.- Ft-ban

	· a csatorna hitel törlesztés összegét
	     700.000.- Ft-ban

	· a csatorna hitel törlesztés kamat összegét
	     120.000.- Ft-ban

	· részvény vásárlás
	       26.000.- Ft-ban


állapítja meg.

Az Önkormányzat bevételei és kiadásai

4.§.

(1)A 3.§.-ban megállapított bevételi főösszeg forrásonkénti megbontását e rendelet 2.sz. melléklete tartalmazza.

(2) A Képviselő-testület az Önkormányzat költségvetésében szereplő működési jellegű feladatok kiadásait a rendelet 3.sz. melléklete szerint állapítja meg.

(3) A Képviselő-testület a fejlesztési kiadásokat e rendelet 4.sz. melléklete szerint állapítja meg.
(4) A Képviselő-testület az önkormányzat éves létszámkeretét összesen, e rendelet 5.sz. melléklete szerint állapítja meg.

(5) A Képviselő-testület a 4.§.-ban megállapított bevételek közül a helyiadó bevételekből

- 289 ezer Ft-ot a magánszemélyek kommunális adóját felhalmozásra,


- 4.004 ezer Ft-ot működésre fordítja.

Előirányzat-felhasználási ütemterv

5.§.

A 2008.évi költségvetés bevételi és kiadási előirányzatainak felhasználási ütemtervét havi bontásban a 6.sz. melléklet tartalmazza.

Gördülő tervezés

6.§.

A Képviselő-testület a tárgyévet követő három évben várható bevételeket és kiadásokat a 7.sz. melléklet szerint hagyja jóvá.

II.

A 2008.évi költségvetés végrehajtásának szabályai

7.§.

(1)A képviselő-testület és szervei Szervezeti és Működési Szabályzatában átruházott hatáskörökön túl a jóváhagyott kiadási előirányzatok közötti átcsoportosítás jogát az Áht. 74.§.(2) bekezdése alapján a Polgrámesterre ruházza át az alábbiak szerint:

A képviselő-testület az Áht. 74.§.(2) bekezdése alapján a jóváhagyott kiadási előirányzatok közötti átcsoportosítás jogát 500.000.- Ft értékhatárig a polgármesterre ruházza át.

(2) Az átruházott hatáskörben hozott döntések a későbbi években  - a Képviselő-testület által jóváhagyottnál nagyobb többletkiadással nem járhatnak.

(3) Átruházott hatáskörben történt átcsoportosításokról az érdekeltek negyedévente, a negyedévet követő első Képviselő-testületi ülésen kötelesek beszámolni. A költségvetési rendelet módosítására a polgármester ezzel egyidejűleg javaslatot tesz.

(4) A jóváhagyott költségvetésen, testületi, bizottsági vagy polgármesteri döntésen alapuló előirányzatokról, előirányzat módosításokról az intézmények intézményi kiadási és bevételi főcsoportokra szóló kiértesítését a Körjegyzőség végzi.

8.§.

(1)Az év közben engedélyezett központi pótelőirányzatok felosztásáról – ha az érdemi döntést igényel – a testület dönt a polgármester előterjesztésére a költségvetési rendelet egyidejű módosításával.

(2)Az (1) bekezdésben nem szereplő központi pótelőirányzatok felosztásáról és az önállóan gazdálkodó költségvetési szervek saját hatáskörben kezdeményezett rendelet módosításáról a képviselő-testület a 8.§.(3) bekezdésében foglalt módon dönt.

Létszám-, és bérgazdálkodással kapcsolatos előírások
9.§.
(1)A polgármester létszám-, és bérgazdálkodási jogkörében eljárva az önkormányzat részére engedélyezett létszám (álláshely) keretet a tényleges foglalkoztatás során köteles betartani.

(2) Az egyes foglalkoztatási formákra álláshelyenként, illetve összességében az elemi költségvetésben tervezett (módosított személyi juttatás) előirányzatot nem lépheti túl.

10.§.
A 200 ezer Ft-ot meghaladó összegű támogatások átadása előtt a támogatás címzettjével megállapodást kell kötni.

11.§.
A társulásban fenntartott intézmények költségvetési támogatását a Képviselő-testület az intézmények pénzellátási rendje szerint biztosítja. Az egyéb szervezetek részére nyújtott támogatások a megállapodásoknak megfelelően, illetve negyedévente egyenlő részletekben kerüljenek kiutalásra.

12.§.

A Képviselő-testület a közalkalmazotti intézmények megállapításánál csak a törvény által kötelezően előírt, illetve a testület által engedélyezett átsorolások, illetve kedvezmények többletköltségeire biztosít önkormányzati támogatást.
13.§.

Az Önkormányzat a szakmai alapfeladat keretében szellemi tevékenység szolgáltatási szerződéssel, számla ellenében történő igénybevételének szabályai:
(1)Az önkormányzat a szakmai alapfeladat keretében szellemi tevékenység végzésére szolgáltatási szerződéssel, számla ellenében külső személy vagy szervezet az e §-ban meghatározott feltételekkel vehető igénybe.

(2) A szolgáltatási szerződést írásban kell megkötni.

(3)A szerződéskötési feltételek, hogy


a.) a költségvetési szerv az adott feladat ellátásához megfelelő szakértelemmel rendel-

     kező személyt foglalkoztat, vagy


b.) eseti, nem rendszeres jellegű feladat ellátását szükséges és a költségvetési szerven 

     belül a feladat ellátásához megfelelő szakértelemmel rendelkező személy átmeneti-

     leg nem áll rendelkezésre.

(4) A szerződésnek tartalmaznia kell különösen:

a.) az ellátandó feladatot,

b.) a díjazás mértékét,

c.) részletes utalást arra, hogy a (3) bekezdésben írt feltétel mely körülményre tekintettel áll fenn,

d.) a szerződés időtartamát,

e.) szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, valamint,

f.) a teljesítés igazolására felhatalmazott személy megnevezését.

Záró rendelkezések

14.§.

(1)A Képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

(2) Ez a rendelet a kihirdetése napján lép hatályba.

(3) A rendelet kihirdetéséről a körjegyző az SZMSZ-ben meghatározottak szerint a helybgen szokásos módon gondoskodik.

2.) Napirend tárgyalása
2008.évi zárszámadási rendelet megalkotása

Előadó: Kónya László polgármester

(A rendelettervezet és mellékletei jelen jkv. mellékletét képezi.)

Kónya László:

Részletesen ismerteti az Önkormányzat zárszámadási rendeletének tervezetét, és a mellékletben foglaltakat kiegészíti.

A képviselő-testület tagjai a rendelettervezetben, és a szóbeli kiegészítéseket megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

5/2009./III.25./sz. rendelete

az Önkormányzat 2008.évi zárszámadásáról

Tikos Község Önkormányzatának Képviselő-testülete az Államháztartásról szóló, többször módosított 1992.évi XXXVIII.törvény 82.§.-ában biztosított jogkörében a 2008.évi költségvetési zárszámadásról a következő rendeletet alkotja:
1.§.

(1)Tikos Község Önkoránymányzatának Képviselő-testülete a 2008.évi költségvetési végrehajtásáról szóló zárszámadását az 1.sz. mellékletben foglaltaknak megfelelően
	38.499 ezer Ft 
	bevétellel

	32.099 ezer Ft
	kiadással


jóváhagyja.

(2) A Polgármesteri Hivatal a kiemelt kiadásokat – feladatonként részletezve a 2.számú mellékletekben foglaltaknak megfelelően fogadja el.

2.§.

A felhalmozási (v.fejlesztési ) kiadások teljesítését 984 ezer Ft főösszegben, valamint annak feladatonkénti részletezését a 3.sz. mellékletben foglaltak szerint elfogadja.

3.§.

Az Önkormányzat a 2008.december 31-i állapot szerinti vagyonát a 4.sz. melléklet – a mérlegben, valamint a vagyon leltárban szereplő adatok alapján 79.826 ezer Ft-ban állapítja meg.

4.§.

Az önkormányzat 2008.év december hó 31.-i pénzkészletét 6.554 ezer Ft-ban, 2008.évi pénzmaradványát az 5.sz. mellékletnek megfelelően jóváhagyja.

5.§.

(1) Ez a rendelet a kihirdetés napján lép hatályba, e rendelet hatályba lépésével egyidejűleg a a 4/2009./II.25./sz., a 16/2008./XI.5./sz., és a 15/2008./IX.17./sz. rendeletekkel módosított és egységes szerkezetbe foglalt 3/2008./II.28./sz. rendelet hatályát veszti.

(2) A rendelet kihirdetéséről a jegyző gondoskodik az SZMSZ-ben meghatározottak szerint.

Kónya László:

Tájékoztatja testület tagjait, hogy a a körjegyzőséget és az óvodát, és iskolát társulásban fenntartó községek polgármesterei, a társulási tanács tárgyalta a Balatonszentgyörgy-Hollád-Tikos és Vörs Községek Körjegyzősége, a “Margaréga” Óvoda, 2008.évi zárszámadását. Kéri a testület tagjait, hogy az írásos előterjesztésben foglaltakat tárgyalják meg.

A képviselő-testület tagjai az előterjesztésekben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

31/2009./III.25./kt.határozat:

Tikos Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2008.évi zárszámadásában foglaltakat megismerte, megtárgyalta, azt jóváhagyólag tudomásul veszi.

Határidő: azonnal

Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

32/2009./III.25./kt.határozat:
Tikos Község Önkormányzatának Képviselő-testülete a társulásban fenntartott “Margaréta” Óvoda 2008.évi zárszámadásában foglaltakat megismerte, megtárgyalta, azt jóváhagyólag tudomásul veszi.

Határidő: azonnal

Felelős: Kónya László polgármester

3.) Napirend tárgyalása
Szociális ellátások helyi szabályozásáról rendeletalkotás

Előadó: Kónya László polgármester

(Az írásos előterjesztés és a rendelettervezet jelen jkv. mellékletét képezi.)
A képviselő-testület tagjai az írásos előterjesztésben,valamint a rendelettervezet foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

Tikos Község Önkormányzata Képviselő-testületének
6/2009./III.25./sz.rendelete
a szociális ellátások helyi szabályozásáról

Tikos Községi Önkormányzat Képviselő-testülete a Magyar Köztársaság Alkotmányáról szóló 1949.évi XX.tv. 44/A §.(2) bekezdésében, a szociális igazgatásról és a szociális ellátásokról szóló – többször módosított - 1993. évi III. tv. (továbbiakban: Szt.) 1. §-ának (2) bekezdésében, 10. § (1) bekezdésében, 25. §(3) bekezdésében, 26. §-ában, 32. § (3) bekezdésében, 37/D (3) bekezdésében, 38. §-ának (9) bekezdésében, 43/B § (1) és (3) bekezdésében, 45. § (1) bekezdésében, 46. § (1) bekezdésében, 47. §-ának (1) bekezdésében, 50.§-ának (3) bekezdésében, 55/C § (4) bekezdésében és a 62. § (2) bekezdésében kapott felhatalmazás alapján az önkormányzat által pénzben és természetben nyújtott szociális ellátásokról az alábbi rendeletet alkotja: 

I. FEJEZET

 
Általános rendelkezések

A rendelet célja

A rendelet célja, hogy megállapítsa az önkormányzat által a helyi sajátosságoknak megfelelő szociális rászorultságtól függő pénzben, valamint természetben biztosított szociális ellátások formáit, szervezeti keretei, az eljárási és jogosultsági szabályokat, továbbá azok igénybevételének és érvényesítésének módját, feltételeit és garanciáit.

 
A rendelet hatálya 

 

   1.  §. 

 

A rendelet hatálya kiterjed:

 

(1)Tikos Község Önkormányzata közigazgatási területén élő lakóhellyel rendelkező magyar állampolgárokra, a bevándorlási engedéllyel rendelkező személyekre, a letelepedési engedéllyel rendelkező személyekre, valamint a magyar hatóságok által menekültként elismert személyekre.

 

(2) Az Szt.6.§-ában meghatározott, az önkormányzat illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Tikos  község közigazgatási területét tartózkodási helyként megjelölte.

(3) Az Szt. 7. §-ának (1) bekezdésében meghatározott ellátások tekintetében a fentiekben foglaltakon túlmenően az Európai Szociális Kartát megerősítő országoknak a Magyar Köztársaság területén jogszerűen tartózkodó állampolgáraira is.
(4) Az Szmtv. szerinti a szabad mozgás és tartózkodás jogával rendelkező személyre, amennyiben az ellátás igénylésének időpontjában az Szmtv-ben meghatározottak szerint a szabad mozgás és a 3 hónapot meghaladó tartózkodási jogát a Magyar Köztársaság területén gyakorolja, és bejelentett lakóhellyel rendelkezik, valamint az Szt. 32/B.§ának (1) bekezdésében meghatározott időskorúak tekintetében a Szt. 3. §-a (3) bekezdésének b./ pontjában meghatározott személy körre, amennyiben az ellátás időpontjában bejelentett lakóhellyel rendelkezik.
(5) A személyes gondoskodást nyújtó ellátásokat 

a.) a tikosi állandó lakosok, és 

b.) az Alapszolgáltatási Központ működésére vonatkozó Társulási megállapodásban meghatározottak,

valamint a Marcali Kistérség Többcélú Társulása Társulási megállapodása szerint – a társulásban résztvevő önkormányzatok illetékességi területén élő állandó lakosok vehetik igénybe.

Eljárási rendelkezések
 

2.   §.
 

(1) Az e rendeletben szabályozott pénzbeli és természetbeni szociális ellátások megállapítása és a szociális alapszolgáltatások igénybevétele iránti kérelmeket a Körjegyzőségen lehet szóban, vagy írásban előterjeszteni

 

(2) Civil szervezetek is kezdeményezheti a hivatalból történő eljárást. Eljárás kezdeményezésük nem 
terjed ki intézményi ellátás igénybevételének kezdeményezésére.

(3) A személyes gondoskodást nyújtó szociális alapszolgáltatások igénybevétele önkéntes. Az ellátást igénylő a kérelmét a „A személyes gondoskodást nyújtó szociális ellátások igénybevételéről” szóló 9/1999.(XI.24.) SZCSM rendelet 1.számú melléklete szerinti formanyomtatványon nyújthatja be.
3. §. 
(1) A kérelmező a kérelmében saját, valamint a vele egy háztartásban lakó személyek adatairól, jövedelmi viszonyairól köteles nyilatkozni, továbbá a jövedelmi adatokra vonatkozó bizonyítékokat a kérelem benyújtásával egyidejűleg kell becsatolnia. 

A pénzbeli és természetbeni szociális ellátások megállapítása iránti kérelem tartalmazza:

- az ellátást igénylő személynek az Szt. 18. §-ának a) c) h) pontjában szereplő adatait,

- az igényelt szociális ellátás jogosultsági feltételeire vonatkozó adatokat, nyilatkozatokat.

A jövedelemtől függő szociális ellátások esetében a jövedelem típusának megfelelő igazolás vagy annak fénymásolata a jövedelemről tett nyilatkozat melléklete.

(2)  A jogosultság megállapításakor 

· a havi rendszerességgel járó jövedelem esetén a kérelem benyújtását megelőző hónap jövedelmét,

· a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző 12 hónap alatt szerzett jövedelem egyhavi átlagát kell figyelembe venni.

      Jövedelem igazolható:

· havonta rendszeresen mérhető jövedelem esetén a kérelem benyújtását megelőző hónap nettó átlagkeresetéről szóló munkáltatói igazolást,

· munkanélküli ellátásról a kérelem benyújtását megelőző hónapban folyósított ellátás igazoló szelvényt, ennek hiányában a munkaügyi kirendeltség által kiállított igazolást, 

· a társadalombiztosítás keretében folyósított ellátások esetében a kérelem benyújtását megelőző hónapban kifizetett ellátás igazoló szelvényét, ennek hiányában az utolsó havi bankszámla kivonatot,

· vállalkozó esetében az illetékes APEH igazolását, a kérelem benyújtását megelőző gazdasági év személyi jövedelemadó alapjáról,

· tartásdíj esetén bírósági határozattal, átutalási igazolással, postai csekkmásolattal,

· egyéb jövedelmek esetében, illetve ha a kérelmező nem tud, illetve nem képes jövedelmi viszonyairól igazolást becsatolni, a kérelmező büntetőjogi felelőssége tudatában tett nyilatkozattal.

(3) A jövedelemszámításnál figyelmen kívül kell hagyni

· a kérelem benyújtását megelőzően megszűnt havi rendszeres jövedelmet,

· a vállalkozásból származó jövedelmet, feltéve, hogy a vállalkozási tevékenység megszűnt.

(4) A jogosultsági feltételek megállapításához e §-ban szabályozottakon túl szükséges egyes speciális igazolások és bizonyítékok köre a konkrét ellátási forma szabályozásánál kerül felsorolásra.

(5) Nincs szükség igazolásra azon adatok tekintetében, amelyek a Körjegyzőség nyilvántartásában fellelhetők, valamint a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 36. §-ának (2)-(3) bekezdésében foglaltak szerint az adat, illetve igazolás beszerezhető.
 4. §.

 

(1) A rendszeres ellátások folyósítása havonta utólag, kifizetése minden hónap 5-éig, nem rendszeres ellátások kifizetése az ellátást megállapító határozatban megjelölt időpontban történik a házipénztárból, illetve a jogosult lakossági folyószámlájára átutalás útján.

Házipénztárból történő kifizetés esetén az ellátást a jogosult, illetve meghatalmazottja veheti fel.

A házipénztárból történő, a döntést követő azonnali kifizetés létfenntartást veszélyeztető, rendkívüli élethelyzetbe került személy esetében történhet.

(2) Amennyiben a jövedelemszámításnál irányadó időszakban az öregségi nyugdíj mindenkori legkisebb összege változik, akkor időarányosan annak az időszaknak az öregségi nyugdíj mindenkori legkisebb összegével kell számolni, amelynek a nettó jövedelemét a kérelmező igazolja. 

5. §.

 

(1) Amennyiben a pénzbeli és természetbeni ellátás iránti kérelemben előadott életkörülmények vizsgálata kapcsán a kérelem megalapozott elbírálása szükségessé teszi, az igénylőnél környezettanulmányt kell készíteni. 

(2) Nem kell környezettanulmányt készíteni az igénylőről, ha életkörülményeit a Körjegyzőség már bármely ügyben vizsgálta és azokban lényeges változás nem feltételezhető.  

(3)A Körjegyzőség ügyintézője a beadott kérelmeket gyűjti, döntésre előkészíti, majd azokat  - véleményével – Képviselő-testület, illetve a polgármester  részére úgy továbbítja, hogy a kérelmeket lehetőleg 30 napon belül elbírálhassa.

(4) Az Alapszolgáltatási Központhoz benyújtott - szociális étkeztetés, házi segítségnyújtás, családsegítés iránti – kérelmekről – az Alapszolgáltatási Központ Vezetője dönt. Döntése előtt a közölt adatok, csatolt igazolások valódiságát megvizsgálja, szükség esetén környezettanulmányt készít.

Döntéséről írásban értesíti a kérelmezőt és a Körjegyzőséget.

6. §. 
(1) A rendszeres szociális segély, lakásfenntartási támogatás, átmeneti segély, temetési segély egészben, vagy részben természetbeni szociális ellátás formájában is nyújtható. a természetbeni ellátási forma különösen akkor állapítható meg, ha a családgondozás adatai alapján a segélyezett család életvezetési és gazdálkodási gondjai megalapozzák azt, hogy a készpénz segélyt nem rendeltetésének megfelelően használja fel a jogosult.  A folyósítás módjáról az ellátást megállapító határozatban rendelkezni kell.
(2) A rendszeres szociális segély természetbeni szociális ellátás formájában akkor nyújtható, ha a családban a gyermekek védelméről és a gyámügyi igazgatásról szóló 1997.évi XXXI. törvény 68.§-a szerint védelembe vett gyermek él.
7. §. 

  

(1) A szociális ellátásra való jogosultság elbírálásához, ha a kérelmező életvitele alapján vélelmezhető, hogy a jövedelemigazolásban feltüntetett összegen felül egyéb jövedelemmel is rendelkezik, a kérelmező kötelezhető arra, hogy családja vagyoni viszonyairól a 63/2006.(III.27.) Korm. r. 1. sz. melléklete szerinti formanyomtatványon nyilatkozzék.

(2)A polgármester határozata ellen a kézhezvételt követő naptól számított 15 napon belül a képviselő-testülethez lehet fellebbezni. 

(3)A fellebbezéseket a Körjegyzőséghez szóban, vagy írásban kell benyújtani. A szóban benyújtott fellebbezésről jegyzőkönyvet kell felvenni. A hivatal 3 napon belül értesíti a polgármestert, illetve a bizottságot a fellebbezés tényéről. A polgármester  a fellebbezést – ha az alapján határozatát nem vonja vissza vagy nem módosítja – a szükséges iratok csatolásával a képviselő-testület a soron következő ülése elé terjeszti. A képviselő-testület döntéséről a kérelmezőt határozat formájában értesíti.

(4)Az Alapszolgáltatási Központ vezetőjének döntése ellen az értesítés kézhezvételétől számított 8 napon belül a polgármesterhez lehet fordulni szóban, vagy írásban, aki határozottal dönt a kérelemből.

8. §.

A szociális ellátásra jogosultság, a jogosultat érintő jog és kötelezettség megállapítására, továbbá a hatósági ellenőrzésre a közigazgatási hatósági eljárás és szolgáltatás általános szabályairól szóló törvény (Ket.) rendelkezéseit kell alkalmazni.

A képviselő-testület a szociális ellátások igénylése során az elektronikus ügyintézés lehetőségét kizárja.

II. FEJEZET

 
Szociális rászorultságtól függő pénzbeli ellátások

Szociális rászorultság esetén a jogosult számára a települési önkormányzat képviselő-testülete az Szt.-ben, illetve e rendeletében meghatározott feltételek szerint

ba) lakásfenntartási támogatást,

bb) méltányossági ápolási díjat,(18. életévét betöltött tartósan beteg személy ápolását végző személy kérelmére)

bc) átmeneti segélyt,


    bd) temetési segélyt,


    bf) kamatmentes kölcsönt, vissza nem térítendő támogatást

                 bg)felsőoktatási tanulók támogatását (Bursa Hungarica)

állapít meg (a továbbiakban együtt: szociális rászorultságtól függő pénzbeli ellátások).

A fenti ellátások esetén a jogosultság fennállását - ha a jogszabály másként nem rendelkezik - az ellátás megállapítását követően naptári évenként egy alkalommal ismételten vizsgálni kell.

Aktív korúak ellátása 

Rendszeres szociális segély
 

9. §.

(1) A rendszeres szociális segélyben részesülő aktív korúak ellátására jogosult személyek körének meghatározására, megszüntetésére, összegére, felülvizsgálatára és a hajléktalan személyek részére történő rendszeres szociális segély megállapítására Hollád Község Önkormányzata a Szt. rendelkezéseit változtatás nélkül alkalmazza.

(2)A rendszeres szociális segélyben részesülő aktív korúak ellátása megállapításának, folyósításának feltételeként a Alapszolgáltatási Központtal köteles együttműködni.

10. §.
Az együttműködés eljárási szabályai 
(1) A rendszeres szociális segélyben részesülő aktív korúak ellátására jogosult személy az önkormányzat által kijelölt szervvel együttműködésre köteles.       

Az együttműködési kötelezettség kiterjed

· az együttműködésre kijelölt szervnél nyilvántartásba vételre

· beilleszkedést segítő programról való írásbeli megállapodás megkötésére

· a programban foglaltak teljesítésére

(2) Az együttműködésre kijelölt szerv: Alapszolgáltatási Központ Balatonkeresztúr
(3) A rendszeres szociális segélyben részesülő aktív korúak ellátására jogosult személy köteles:

- a rendszeres szociális segélyre való jogosultságot megállapító határozat jogerőre emelkedésétől számított 15 napon belül megjelenni az együttműködésre kijelölt szervnél, nyilvántartásba vétel céljából 
- együttműködni az együttműködésre kijelölt szervvel a beilleszkedést segítő program elkészítésében 

- a nyilvántartásba vételtől számított 60 napon belül a megállapodást megkötni 

- köteles a folyamatos kapcsolattartásra az együttműködésre kijelölt szervnél, és a megállapodásban foglalt időközönként az együttműködésre kijelölt szervnél megjelenni (legalább 3 havonta)
(4) Az Alapszolgáltatási Központ a rendszeres szociális segély folyósításának időtartama alatt az együttműködés keretében:

a) figyelemmel kíséri az aktív korúak ellátásának megállapításáról szóló határozatban megállapított határidő betartását, és annak megszegése esetén megvizsgálja a mulasztás okát, továbbá a rendszeres szociális segélyre jogosult személyt a jogerős határozat alapján - a szervnél történő megjelenésekor - nyilvántartásba veszi,

b) tájékoztatja a rendszeres szociális segélyre jogosult személyt az Szt. 37/D. § (2) bekezdése szerinti beilleszkedést segítő program elkészítésének menetéről, a programok típusairól, az együttműködés eljárási szabályairól,

c) a nyilvántartásba vételtől számított hatvan napon belül a rendszeres szociális segélyre jogosult személy bevonásával kidolgozza az egyéni élethelyzethez igazodó beilleszkedést segítő programot, és arról a segélyben részesülő személlyel írásban megállapodást köt,
d) folyamatosan kapcsolatot tart a rendszeres szociális segélyre jogosult személlyel és legalább háromhavonta személyes találkozás útján figyelemmel kíséri a beilleszkedést segítő programban foglaltak betartását. A személyes találkozásokra szóló értesítést a találkozást megelőzően legalább 3 munkanappal korábban kell kézbesíteni.

e) legalább évente írásos értékelést készít a beilleszkedést elősegítő program végrehajtásáról, és amennyiben szükséges - a rendszeres szociális segélyre jogosult személy bevonásával - módosítja a programot
f.)írásban jelzi a körjegyzőnek, ha a rendszeres szociális segélyre jogosult személy együttműködési kötelezettségének nem tesz eleget
g.) a (4 ) bekezdés e) pontja szerinti éves értékelés megküldésével tájékoztatja a körjegyzőt a beilleszkedést segítő program végrehajtásáról,

h.) az előírt határidők (15 nap, 60 nap) be nem tartása, megjelenés elmulasztása esetén írásban felszólítja a rendszeres szociális segélyben részesülő aktív korúak ellátására jogosult személyt a mulasztás okának igazolására, így különösen, ha


- egészségügyi ok esetén: 5 munkanapon belül orvosi, kórházi igazolás


- egyéb ok esetén, pl. hozzátartozó halála esetén halotti anyakönyvi kivonat másolat, bármely más ok esetén a mulasztás okát hitelt érdemlően bizonyító irat

i.) elbírálja a benyújtott igazolási kérelmeket, melyet különösen a h.) pontban leírt körülmények esetén lehet elfogadni

j.) az igazolási kérelem elutasítását követő 3 napon belül a mulasztásról értesíti a körjegyzőt, 
 k.) vizsgálja, hogy a rendszeres szociális segélyben részesülő aktív korúak ellátására jogosult    személy az előírt képzésen, programban való részvételi kötelezettségének eleget tesz-e,
(5) A beilleszkedést segítő programnak a rendszeres szociális segélyben részesülő aktív korúak ellátására jogosult személy és családja önfenntartó képességének szinten tartására és fejlesztésére kell irányulnia, mely lehet egyéni tanácsadás, fejlesztés, vagy az egyéni képességeket fejlesztő, életmódot formáló, munkavégzésre felkészítő csoportos programon való részvétel. 

(6) Az egyéni élethelyzetekhez igazodó, beilleszkedést segítő programok típusai:


- szociális tanácsadás, fejlesztés, ügyintézés,


- pszichológiai tanácsadás, terápia,


- szociális fejlesztő és önsegítő csoport,


- munkavégzésre felkészülést segítő program,


- életmódformáló tanácsadás, szociális, mentális képesség fejlesztése

(7)  Az Szt. 37/C. § (4) bekezdése alapján a rendszeres szociális segélyre jogosult személy a települési önkormányzattal kötött megállapodásban vállalhatja az Szt. 35. § (1) bekezdésében foglaltak teljesítését. 

A megállapodás megkötésére a polgármester jogosult.
11. §.
Az együttműködési kötelezettség megszegése
 

Az együttműködési kötelezettség megszegésének minősül:

· aktív korúak ellátásának megállapításáról szóló határozatban megállapított határidő elmulasztása,(pl. megállapodás megkötésére előírt határidő elmulasztása)

· megjelenési kötelezettség elmulasztása,

· képzésen való részvétel elmulasztása,

· előírt programban való részvétel elmulasztása.

12. §. 
Az együttműködési kötelezettség megszegésének következményei 
Ha a rendszeres szociális segélyben részesülő személy a segély folyósításának időtartama alatt együttműködési kötelezettségét neki felróhatóan az együttműködésre kijelölt szervnél két éven belül ismételten megszegi, akkor az aktív korúak ellátására való jogosultságot meg kell szüntetni.

13.§.

Lakásfenntartási támogatás 
Az önkormányzat az Szt-ben és e rendeletben meghatározott jogosultaknak normatív lakásfenntartási támogatást és helyi lakásfenntartási támogatást nyújt.
(1)  Tikos Község Önkormányzatának Képviselő-testülete lakásfenntartási támogatásban részesíti:

a./ azt a személyt- lakásonként 1 fő – akinek a háztartásában az 1 főre jutó havi jövedelem nem haladja meg az öregségi nyugdíj mindenkori összegének 150 %-át, feltéve, hogy a lakásfenntartás elismert havi költsége a háztartás havi összjövedelmének 20 %-át meghaladja,

b./ azt a személyt, aki adósságkezelési szolgáltatásban részesül,

c./ azokat a személyeket, akik helyi lakásfenntartási támogatásra jogosultak e rendeletben meghatározott feltételek fennállása esetén.
(3) Normatív lakásfenntartási támogatás esetén Tikos Község Önkormányzatának Képviselő-testülete a lakásfenntartás elismert havi költségére, az elismert lakásnagyságra valamint a lakásfenntartási támogatás havi összegére az Szt. szabályait változtatás nélkül alkalmazza.
(4) A lakásfenntartási támogatás megállapításával, megszüntetésével kapcsolatos hatáskört a Polgármester átruházott hatáskörben gyakorolja.
(5)A Képviselő-testület helyi lakásfenntartási támogatásban részesíti azt a személyt, 
a.)akinek háztartásában az 1 főre jutó havi jövedelem nem éri el az öregségi nyugdíj mindenkori összegének kétszeresét (200%-át), egyedülálló nyugdíjas esetén a havi jövedelme nem haladja meg az öregségi nyugdíj mindenkori legkisebb összegének 2,5 szeresét (250 %)

b.)  a lakásfenntartás havi költségének a háztartás havi összjövedelméhez viszonyított aránya a jövedelem 30 %-át  elérő költséghányad. és

c.) a  használatban álló lakásának nagysága a benne állandó bejelentett családtagok számát figyelembe véve nem haladja meg a 40 m2/fő méretet (de maximum 100 m2), illetve egyszemélyes háztartás esetén a 60 m2-t. 

(6) Az (5) bekezdésben meghatározott esetben az alábbi kiadások teljes költségét kell figyelembe venni:

-         lakbér vagy albérleti díj

-         lakáscélú pénzintézeti kölcsön törlesztő részlete

-         csatornahasználati díj

-         szemétszállítás költsége

-         villanyáram költsége

-         víz-és gázfogyasztás díja

-         tüzelőanyag költsége

(7) A helyi lakásfenntartási támogatás egy hónapra jutó összege 2500 Ft.

(8) A helyi lakásfenntartási támogatás iránti kérelmet a Körjegyzőségen lehet benyújtani minden év január hó 1-től 31-ig, és július 1-31.ig.
(9) A lakásfenntartási támogatás iránti kérelemhez csatolni kell a 63/2006.(III.27.) Korm. rendeletben meghatározott nyilatkozatot (a lakásban tartózkodásának jogcíméről, a kérelmezővel közös háztartásban élők számáról, valamint annak a lakásnak a nagyságáról, amelyre tekintettel a támogatást igényli), a jövedelmi és vagyoni igazolásokat, s a lakásfenntartási költségek igazolásául szolgáló számlákat, albérletben élő esetén a bérleti szerződést, pénzintézeti hiteltartozás esetén a kölcsönszerződést és az utolsó befizetés bizonylatát, a lakás nagyságának hitelt érdemlő módon történő igazolása.

(10) A kérelmezőt a havi rendszerességgel járó lakásfenntartási támogatás a kérelem benyújtása hónapjának első napjától illeti meg.

(11) Ugyanazon lakásra vonatkozóan lakásfenntartási támogatás csak egy jogosultnak állapítható meg, függetlenül a lakásban élő személyek és háztartások számától.

(12) A (11) bekezdés alkalmazásában külön lakásnak kell tekintetni a társbérletet, az albérletet és a jogerős bírósági határozattal megosztott lakás lakrészeit. 

(13) Megszűnik a támogatás:


- a megállapított idő elteltével,


- a támogatásra okot adó körülmények megváltozásával.

(14) A lakásfenntartási támogatás megállapításával kapcsolatos hatáskör gyakorlását a képviselő-testület a Polgármesterre ruházza át.

14.§.

Ápolási díj
(1)A képviselő-testület ápolási díjat állapít meg annak a hozzátartozónak, aki 18.életévét betöltött tartósan beteg személy ápolását, gondozását végzi és az egy főre jutó havi jövedelem nem haladja meg az öregségi nyugdíj mindenkori legkisebb összegét, egyedülálló esetén 150 %-át. 

(2)Az (1) bekezdés szerinti ápolási díj havi összege az Szt.-ben kötelezően előírt összeg.

(3)Az ápolási díj megállapítása iránti kérelmet a 63/2006./III.27.)Korm.rendelet 4.sz. melléklete szerinti formanyomtatványon kell benyújtani. Az ápolási díj megállapítása iránti kérelemhez csatolni kell az Szt. 43.§-ában és a 63/2006./III.27./Korm.rendelet 25.§.-ában meghatározott igazolásokat és szakvéleményt. 

(4)Az (1) bekezdés szerint adható ápolási díj megállapításával, megszüntetésével kapcsolatos hatáskört a Képviselő-testület gyakorolja.

15.§.

Ápolási kötelezettség teljesítésének ellenőrzése

(1)Az ápolást végző személy a kötelezettségét nem teljesíti, ha az ellátott rendszeres étkeztetéséről, ápolásáról nem gondoskodik, az ellátott és lakókörnyezete higiéniás körülményeinek megtartásában nem működik közre.

(2)Az Alapszolgáltatási Központ házi segítségnyújtást végző dolgozója az ápolást végző személy kötelezettségének teljesítését negyedévenként, illetve szükség szerint ellenőrzi. Az ellenőrzés során együttműködik a háziorvossal is, hogy meggyőződhessen az ápolt személy egészségi állapotának esetleges romlásáról és annak okairól. Amennyiben az ellenőrzés során úgy látja, hogy az ápolást végző személy a kötelezettségét nem teljesíti, ezt a körjegyzőnek jelzi.

16.§.

Átmeneti segély

(1)Tikos Község Önkormányzatának Képviselő-testülete a létfenntartást veszélyeztető, rendkívüli élethelyzetbe került, valamint időszakosan, vagy tartósan létfenntartási gonddal küzdő személyek részére átmeneti segélyt nyújt.

(2)A átmeneti segély adható alkalmanként és havi rendszerességgel. Az alkalmankénti segély gyógyszertámogatásként, illetve az egészségbiztosítás által nem vagy, csak részben támogatott egészségügyi szolgáltatás díjaként, ellátatlan munkanélküliek segélyezésére, élelmiszer, ruha vásárlás céljára, szabadságvesztés büntetésből szabadultak számára, hajléktalan személyek részére, krízis átmeneti segélyként is megítélhető. A havi rendszerességgel adható átmeneti segély jövedelemkiegészítő támogatásként,különös méltányosságot igénylő esetben gyógyszertámogatásként, és rendszeres nevelési támogatásként is adható. 

(3)Átmeneti segélyben kell részesíteni azt a személyt, 

a.) akinek az 1 főre számított havi családi jövedelme az öregségi nyugdíj mindenkori legkisebb összegét nem haladja meg,

b.) egyedülálló esetén jövedelme az öregségi nyugdíj mindenkori legkisebb összegének 150 %-át nem haladja meg.

(4)Rendkívüli méltánylást érdemlő esetben (pl. hosszabb kórházi ápolással járó, tartós táppénzes állomány, betegség, baleset stb.) hivatalból, vagy kérelemre, évente legfeljebb egy alkalommal állapítható meg átmeneti segély. Ebben az esetben az átmeneti segély összege egyedi mérlegelés alapján kerül megállapításra a rendkívüli méltánylást érdemlő körülmény egyedi értékelését követően.

(5)Az átmeneti segély alkalmankénti összege nem lehet kevesebb 1000 Ft-nál, a legmagasabb összege alkalmanként nem haladhatja meg a 15.000.- Ft-ot. Rendszerességgel folyósítandó átmeneti segély legfeljebb 1 év időtartamra adható, összege nem haladhatja meg az öregségi nyugdíj mindenkori legkisebb összegének 100 %-át havonta.

(6)Egy naptári éven belül ugyanazon személy vagy család legfeljebb kettő alkalommal részesíthető átmeneti segélyben. Egyedi mérlegelés alapján a segély mértéke a 10.000.- Ft-ot nem haladhatja meg.

(7)A képviselő-testület – kivételesen indokolt esetben – ha a létfenntartást veszélyeztető helyzet másként nem oldható meg, legfeljebb 25.000.- Ft átmeneti segélyt állapíthat meg.

(8)Nem részesíthető átmeneti segélyben az aktív korú munkanélküli kérelmező, ha a munkaügyi kirendeltségnél álláskeresőként nem regisztráltatta magát, illetve álláskeresőként a kirendeltséggel nem működött együtt és ez okból törölték az álláskeresők nyilvántartásából.

(9)Munkanélküli kérelmező esetében a Körjegyzőség szociális ügyintézője megkeresi a munkaügyi kirendeltséget annak igazolása céljából, hogy a kérelmező álláskeresőként nyilvántartott-e, illetve az együttműködési kötelezettségének eleget tett-e.

(10)  A megállapított átmeneti segély folyósításának módjai egyedi elbírálás során

· készpénzben a hivatal pénztárából,

· igénylő költségének közvetlen átvállalásával,

· természetbeni juttatás formájában /pl. élelmiszer, tisztasági csomag/, ha a segély felhasználásának célja nem biztosított

· hajléktalan munkanélküli esetén csak természetbeni ellátás a napi szükséglet fedezésére,

· vagy célhoz kötve a felhasználás /pl. tisztálkodószerek, ruhanemű, cipő/ amelyet 15 napon belül számlával igazolni kell.

(11) Az átmeneti segély megállapítása előtt indokolt esetben környezettanulmányt kell készíteni. Indokolt esetnek minősül, ha a rendkívüli méltánylást igénylő eset megítélése során a kérelmező lakhatási körülményeinek részletes ismerete szükséges.

(12)  Az átmeneti segély megállapításával kapcsolatos hatáskört a Képviselő-testület gyakorolja.
17.§.

Kamatmentes kölcsön, vissza nem térítendő támogatás
(1) A létfenntartást veszélyeztető, rendkívüli élethelyzetbe került /elemi kár stb./ személyek részére, a veszélyhelyzet megszüntetésére átmeneti segély nyújtható pénzintézeti tevékenységnek nem minősülő kamatmentes kölcsön, vagy vissza nem térítendő támogatás formájában.
(2) A kamatmentes, visszatérítendő kölcsön formájában nyújtható átmeneti segélyre az jogosult, akinek a családjában az egy főre eső havi jövedelem az öregségi nyugdíj mindenkori legkisebb összegének 150 %-át, egyedülálló esetén annak 200 %-át nem haladja meg.
(3)Vissza nem térítendő átmeneti segély – lakóépületben szélvihar, villámcsapás okozta kár – további jogosultsági feltétele, hogy a károsult biztosítási szerződéssel ne rendelkezzen.
(4)A kamatmentes visszatérítendő, illetve vissza nem térítendő formában nyújtható támogatás évente egy alkalommal adható – 10.000.- Ft-tól 50.000.-  Ft-ig terjedő összegben.
(5) A kölcsön visszafizetésének időtartamát, feltételeit egyedi elbírálás alapján a Képviselő-testület állapítja meg, azonban maximum 1 év időtartam lehet. Fél évet meghaladó visszafizetési lejárati idő esetén a kölcsön összegével a rászoruló ingatlana – amennyiben ilyennel rendelkezik – megterhelhető.
(6) A képviselő-testület  utólagos elszámolási kötelezettséget írhat elő.

(7) A kamatmentes kölcsönt illetve vissza nem térítendő támogatás megállapításával kapcsolatos hatáskört a Képviselő-testület a gyakorolja.

18.§.

Temetési segély
(1) Az önkormányzat temetési segélyt nyújt annak, aki a meghalt személy eltemettetéséről gondoskodott

-  annak ellenére, hogy arra nem volt köteles, vagy

- tartásra köteles hozzátartozó volt ugyan, de a temetési költségek viselése a saját, illetve    

  családja létfenntartását veszélyezteti,

-  és aki nem részesült a hadigondozásról szóló 1994. évi XLV. tv. 16.§. alapján temetési hozzájárulásban.
(2)A képviselő-testület a helyben szokásos legolcsóbb temetés költségének figyelembe vételével a segély legkisebb összegét annak 10 %-ában, 20.000.- Ft-ban határozza meg. 

(3) A temetési segély iránti kérelmet a haláleset bekövetkezésétől számított 60 napon belül lehet benyújtani a Körjegyzőségen.
(4) A kérelemhez csatolni kell annak benyújtásával egyidejűleg a temetés költségeiről – a kérelmező vagy a vele azonos lakcímen élő közeli hozzátartozója nevére – kiállított számla eredeti példányát, az elhunyt személy halotti anyakönyvi kivonatát, amennyiben nem a haláleset helye szerint illetékes települési önkormányzattól kéri a temetési segélyt.

(5)A temetési segély megállapításával kapcsolatos hatáskör gyakorlását a képviselő-testület a polgármesterre ruházza át.
III.fejezet
Természetben nyújtott szociális ellátások
Közgyógyellátás
19.§.
(1)Méltányosságból, kérelemre, egyedi elbírálás alapján annak a személynek is közgyógyellátásra való jogosultságot lehet megállapítani aki szociálisan rászorult, és gyógyszerköltsége olyan magas, hogy azt létfenntartása veszélyeztetése nélkül nem képes viselni, , akinél az egy főre számított havi családi jövedelemhatár az öregségi nyugdíj mindenkori legkisebb összegének 150 %-át, egyedül élő esetén a 200 %-át nem haladja meg, továbbá a havi rendszeres gyógyító ellátás költsége eléri, illetve meghaladja az öregségi nyugdíj mindenkori legkisebb összegének 25 %-át. 
(2)A közgyógyellátás iránti kérelmet a 63/2006./III.27./Korm.rendelet 9.számú melléklet szerinti formanyomtatványon a Körjegyzőségen kell benyújtani. A kérelemhez csatolni kell a 63/2006./III.27./Korm.rendelet 35.§.-ában előírt igazolásokat, nyilatkozatokat.
IV. fejezet
Szociális szolgáltatások
20.§.
(1) Az önkormányzat szociálisan rászorultak részére személyes gondoskodást nyújtó alapszolgáltatásként étkeztetést, házi segítségnyújtást, családsegítést igénybevételét biztosítja illetékességi területén.
(2)Az alapszolgáltatások tekintetében az Szt. 59/A alapján a szociális rászorultságot házi segítségnyújtás esetében kell vizsgálni.
(3)A szociális rászorultságot, annak fennállását, az intézményvezető vizsgálja a szolgáltatás igénybevételét megelőzően, valamint az igénybevétel során legalább kétévente.
21.§.
Az ellátások igénybevétele
(1)E rendeletben felsorolt személyes gondoskodást nyújtó alapellátások keretében az ellátást biztosító intézménybe történő felvétel, valamint az ellátások igénybevétele iránti kérelmet az Alapszolgáltatási Központ vezetőjéhez kell benyújtani, a 9/1999./IX.24./SzCsM rendelet 1.sz. melléklete szerinti formanyomtatványon.

(2) A jogviszony keletkezéséről és az ellátás iránti kérelemről az Alapszolgáltatási Központ vezetője dönt. 

(3)Külön eljárás nélkül akkor biztosítható ellátás, ha indokolt az igénylő azonnali ellátása. Az írásos kérelmet és a jövedelemigazolást ebben az esetben is mellékelni kell. 
22.§.
Étkeztetés
(1)Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen
a) koruk (65 év feletti személyek)

b) háziorvosi javaslattal igazolt egészségi állapotuk, 

c) szakorvosi igazolás alapján kiállított háziorvosi javaslattal igazolt fogyatékosságuk, pszichiátriai betegségük, 

d) szenvedélybetegségük, vagy 

e) hajléktalanságuk miatt.
(2) Étkeztetésben részesíti az önkormányzat azt az igénylőt, illetve az általa eltartottat is, aki jövedelmétől függetlenül kora vagy egészségi állapota miatt nem képes az étkezéséről más módon gondoskodni.

(3) Az étkeztetést a képviselő-testület az Alapszolgáltatási Központ útján társulási megállapodás alapján biztosítja. 

(4) Az ellátás iránti  kérelmet a kérelmező az Alapszolgáltatási Központ vezetőjéhez nyújtja be. A kérelemről az Alapszolgáltatási Központ vezetője dönt.
23.§.
(1)A jogosult, a törvényes képviselő, vagy tartásra és gondozásra köteles hozzátartozó az ellátásért jövedelme alapján napi személyi térítési díjat fizet.
(2)Az étkeztetés intézményi térítési díja nem haladhatja meg a szolgáltatási önköltség és a normatív állami hozzájárulás különbségének a tervezett ellátotti létszámra jutó napi összegét. 
(3)Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást vállaló a kötelezett. Ilyen esetben a személyi térítési díj a bekerülési költséggel azonos összegű.
(4)Az étkeztetésért fizetendő, személyi térítési díj, nem haladhatja meg az ellátást igénybe vevő rendszeres havi jövedelmének 25 %-át.
(5)A szociálisan nem rászorult személy az ellátásért a fenntartó által megállapított teljes árat köteles fizetni.
(6)Az intézményi térítési díj összegét és a jövedelemtől függő személyi térítés, az önkormányzat külön rendeletében állapítja meg. 
(7) A képviselő-testület az étkeztetés kiszállítási költségét külön rendeletben állapítja meg.

24. §.
Házi segítségnyújtás
(1) Az önkormányzat házi segítségnyújtás keretében a szolgáltatást igénybevevő személy saját lakókörnyezetében biztosítja az önálló életvitel fenntartása érdekében szükséges ellátást.
(2) A házi segítségnyújtás keretében biztosítani kell:

a.) az alapvető gondozási, ápolási feladatok elvégzését,

b.) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

c.) a veszélyhelyzetek kialakulásának megelőzésében, illetve azok elhárításában való segítségnyújtást.

(3) Házi segítségnyújtás igénybevételét megelőzően- az Szt. 68/A. § (4) bekezdése, valamint a (8) bekezdés szerinti kivétellel- vizsgálni kell a gondozás szükségletet. A szolgáltatás iránti kérelem alapján az intézményvezető kezdeményezi az igénylő gondozási szükségletének vizsgálatát.

(4) A gondozási szükséglet vizsgálatát külön jogszabályban megjelölt szakértői bizottság végzi, mely kötelező erejű szakvéleményt ad a napi gondozási szükséglet mértékéről.
(5) A házi segítségnyújtást a szakvéleményben meghatározott napi gondozási szükségletnek megfelelő időtartamban, de legfeljebb napi  4 órában kell nyújtani. Ha a gondozási szükséglet a napi 4 órát meghaladja, a szolgáltatást igénylőt az intézményvezető tájékoztatja a bentlakásos intézményi ellátás igénybevételének lehetőségéről.

(6) Ha a szolgáltatást igénylő személy egészségi állapota vagy személyes körülményei a szolgáltatás átmeneti jellegű vagy halaszthatatlan biztosítását teszik szükségessé, a házi segítségnyújtás az intézményvezető döntése alapján legfeljebb három hónapos időtartamra a gondozási szükséglet vizsgálata nélkül is nyújtható.
(7) A települési önkormányzata megállapított gondozási szükséglettel rendelkező, házi segítségnyújtást igénylő személyek ellátásáról köteles gondoskodni.
(8) A házi segítségnyújtást a képviselő-testület megállapodás alapján az  Alapszolgáltatási Központ útján biztosítja.
(9) Az ellátási iránti kérelmet az Alapszolgáltatási Központ vezetőjéhez lehet benyújtani, aki dönt az ellátás iránti kérelemről.

(10)  A gondozásra fordított időt a gondozási napló alapján kell megállapítani.

(11) Az ellátás igénybevétele, valamint annak megszüntetése az Alapszolgáltatási Központ vezetője intézkedése alapján az Stv. 93.§. 94/A.§. rendelkezéseinek megfelelően történik.

25.§ .
(1)  A jogosult, és tartásra, gondozásra kötelezett hozzátartozója a házi segítségnyújtásért jövedelmi viszonyainak figyelembevételével személyi térítési díjat fizet, amelynek kiszámítási alapja az önkormányzat képviselő-testülete által külön rendeletben  megállapított házi gondozási óradíj

(2) A házi segítségnyújtásért fizetendő személyi térítési díj, amely az óradíjnak és a gondozásra fordított időnek a szorzata, nem haladhatja meg a szociálisan rászorult, kiskorú igénybe vevő esetében a vele közös háztartásban élő szülők egy főre jutó rendszeres havi jövedelmének 20%- át.

(3) Amennyiben egy családon belül nyugdíjkorhatárt betöltött, illetve rokkant személyek részesülnek házi segítségnyújtásban, a fizetendő személyi térítési díjat külön-külön, a nyugdíjkorhatárt betöltött, illetve a rokkant személy jövedelmének figyelembe vételével kell meghatározni.

(4) E rendelet hatálybalépését követően belépő új igénylő esetén, akinek szociális rászorultságát megvizsgálták, a jogosult és tartásra, gondozásra kötelezett hozzátartozója a házi segítségnyújtásért személyi térítési díjat fizet, melynek kiszámítási alapja az önkormányzat képviselőtestülete által meghatározott házi gondozási óradíj. A házi segítségnyújtás gondozási óradíja nem haladhatja meg a tervezett ellátotti létszámra jutó szolgáltatási önköltség és a normatív állami hozzájárulás különbségének az évi munkaórákra és egy gondozóra jutó összegét.

(5) Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást vállaló a kötelezett. Ilyen esetben a személyi térítési díj az intézményi térítési díjjal azonos összegű.

(6) A házi segítségnyújtásban részesülő által havonta fizetendő személyi térítési díjat az óradíj és az adott hónapban a gondozásra fordított idő szorzata alapján kell kiszámítani úgy, hogy annak összege nem haladhatja meg a szociálisan rászorult, kiskorú igénybevevő esetében a vele egy háztartásban élő szülők egy főre jutó rendszeres havi jövedelmének 20%- át, illetve 30%- át ha a házi segítségnyújtás mellett étkezést is biztosítanak.

(7) A szociálisan nem rászorultak részére az intézmény a szolgáltatást a fenntartó által meghatározott térítési díj 100%- ának megfizetése mellett biztosítja.

(8)  Tikos Község egy házi gondozási körzetet alakít ki:

Tikos  község közigazgatási területe

26. §.
Családsegítés
(1)Családsegítés keretében az önkormányzat segítséget nyújt a működési területén élő szociális és mentálhigiénés problémái vagy egyéb krízishelyzete miatt segítséget igénylő személynek, családnak az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából.
(2) A családsegítés keretében biztosítani kell

a) a szociális, életvezetési és mentálhigiénés tanácsadást,

b) az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,

c) a családgondozást, így a családban jelentkező működési zavarok, illetve konfliktusok megoldásának elősegítését,

d) közösségfejlesztő, valamint egyéni és csoportos terápiás programok szervezését,

e) a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,

f) a családokon belüli kapcsolaterősítést szolgáló közösségépítő, családterápiás, konfliktuskezelő mediációs programokat és szolgáltatásokat, valamint a nehéz élethelyzetben élő családokat segítő szolgáltatásokat.
(3) A családsegítés keretében végzett tevékenységnek-a szolgáltatást igénybe vevő érdekében, mások személyiségi jogainak sérelme nélkül- a szükséges mértékig ki kell terjednie az igény bevevő környezetére, különösen családtagjának tagjaira. Kiskorú személyre a családsegítés akkor terjedhet ki, ha

a.) a kiskorú családtagjának ellátása a családsegítés keretében indult, és

b.) b.) a kiskorú érdekei- a gyermekjóléti szolgáltatás igénybevétele nélkül- e szolgáltatás keretében is megfelelően biztosíthatók. 

(4)A családsegítést a képviselő-testület társulási megállapodás alapján az Alapszolgáltatási Központ útján biztosítja.

(5)A családsegítő szolgálatnak az egyén és a család számára nyújtott szolgáltatása térítésmentes.
27.§.
Az intézményvezető és az ellátást igénybevevő között kötendő megállapodás
Az intézményvezető az intézményi ellátás igénybevételekor írásban megállapodást köt a szolgáltatásban részesülő személlyel, illetve törvényes képviselőjével. A megállapodásban ki kell térni az Szt. 94/B. és 94/D.§-ában foglaltakon túl az alábbiakra is:

a) étkeztetés esetén az étkeztetés módjára:

b.) házi segítségnyújtás esetén a segítségnyújtás tartamára, időpontjára:

c.) a személyi térítési díj összegére és a megfizetés időpontjára, módjára:

d.) az ellátástól való távolmaradás esetén (pl. betegség, kórházi ápolás, elutazás) az előzetes bejelentési kötelezettség szabályaira:

e.) az ellátás megkezdésének időpontjára

f.) az ellátás megszüntetésének eseteire vonatkozó figyelmeztetésre

g.) a döntések elleni jogorvoslat módjára.

28.§.

Személyes gondoskodást nyújtó ellátások megszűnésének esetei

(1) Szociális étkeztetés esetében az ellátás megszűnik:

a./ a jogosult saját kérelmére

b./ jogosult halála esetén

c./ a jogosultságra való okok megszűnésével.

(2)Az ellátást az Alapszolgáltatási Központ vezetője megszüntetheti, ha azt a jogosult indokolatlanul 2 hónapnál tovább nem veszi igénybe. Az ellátás megszüntetéséről az Alapszolgáltatási Központ vezetője írásban értesíti az ellátottat.

(3) A házi segítségnyújtás megszűnik:

a./ a jogosult kérelmére,

b./ a jogosult halála esetén,

c./ a jogosultságra való okok megszűnésével.
(4) A házi segítségnyújtást meg kell szüntetni, ha a jogosult indokolatlanul 2 hónapig nem veszi igénybe, a döntést az Alapszolgáltatási Központ vezetője írásban közli a gondozottal.
29.§.
A térítési díj fizetés szabályai
(1) A személyes gondoskodást nyújtó ellátásért térítési díjat kell fizetni.

(2) A személyi térítési díjat évente egy alkalommal felül kell vizsgálni és a felülvizsgálat alapján megállapított személyi térítési díjról értesíteni kell a térítési díj fizetésére kötelezettet. Az új  személyi térítési díj az intézményi térítési díj rendeletének kihirdetését követő hónap elsejétől alkalmazható.

(3) A személyi térítési díjat a tárgyhónapot követő hónap 20-ig kell befizetni az ellátást biztosító intézmény pénztárába.
V.fejezet
30.§.
A fizetendő személyi térítési díj csökkentésének és elengedésének esetei, módjai
A Képviselő-testület a továbbiakban az 1993.évi III.tv. vonatkozó rendelkezéseit változatlanul alkalmazza.

31.§. 
Záró rendelkezések
(1)Ez a rendelet 2009.év április hó 1.napjával lép hatályba, rendelkezéseit a határozattal jogerősen el nem  bírált, folyamatban lévő ügyekben is alkalmazni kell. A rendelet hatálybalépésével egyidejűleg a a 9/2008./IV.28./sz. rendelettel módosított 7/2008./IV.3./sz. rendelettel rendelet hatályát veszti.

(2) Az e rendeltben szabályozott kérdésekben a szociális igazgatásról és a szociális ellátásokról szóló 1993.évi III.tv. és az e tv. végrehajtására hozott magasabb szintű jogszabályok rendelkezéseit kell alkalmazni.

(3) A rendelet kihirdetéséről a körjegyző gondoskodik az SZMSZ-ben meghatározottak szerint.

32.§.
Az Európai Unió jogának való megfelelés
E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

4.) Napirend tárgyalása
Közfoglalkoztatási terv elfogadása

Előadó: Kónya László polgármester

Kónya László:
Ismerteti a hatályos jogszabályi előírásokat a közfoglalkoztatási terv megalkotásával kapcsolatan. A terv egyéves időtartamra szól. A tervet a szociális ügyintézővel elkészítették és megküldték a Munkaügyi Központ Marcali Kirendeltségének. A Munkaügyi Központ Kirendeltsége a tervet jóváhagyta, így a testület elé terjeszti elfogadásra. Valamint rendelkeznie kell a képviselő-testületnek a munkáltatói, illetve az egyéb munkáltatói jogok gyakorlásáról. Meg kell határoznia, hogy az „Út a munkához” program keretében közcélú munkát végző személyekkel a munkaszerződést ki kötheti meg (polgármester) a munkáltatói és egyéb munkáltatói jogokat a munkaviszony fennállása alatti ki gyakorolja (polgármester, intézményvezető, stb.)

A képviselő-testület tagjai a közfoglalkoztatási tervben, valamint a polgármester szóbeli kiegésztésében foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

33/2009./III.25./kt.határozat:

a.)Tikos Község Önkormányzatának Képviselő-testülete az 1993.évi III.tv. 37/A.§.(2) bekezdésében foglaltaknak megfelelően – figyelembe véve a Munkaügyi Központ véleményét – a 2009.évi közfoglalkoztatási tervét elfogadja.
A Képviselő-testület az elfogadott Közfoglalkoztatási tervet a Magyar Államkincstárnak megküldi.

b.)Tikos Község Önkormányzatának Képviselő-testülete a közcélú foglalkoztatás keretében foglalkoztatott személyek feletti munkáltatói és egyéb munkáltatói jogok gyakorlásával, valamint a munkaszerződések aláírásával a polgármestert megbízza.

Határidő: azonnal

Felelős: Kónya László polgármester

5.) Napirend tárgyalása
Óvoda és Általános Iskola integrálásának ügye

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:
A képviselő-testület már a november 28-i ülésen tárgyalta az Óvoda és Iskola integrálásának ügyét, akkor előzetesen döntött arról, hogy a társulásban fenntartott „Margaréta” Óvoda átszervezésre kerüljön oly módon, hogy a „Dobó István” Általános Iskola tagintézményé váljon. A változásra 2009. augusztus 31-el kerülne sor. A végleges döntés kimondására a közoktatási tv. minden év március hó 31.napjáig ad lehetőséget. A fenntartó önkormányzatok előzetes döntése után a tv. szerinti szükséges egyeztetések megtörténtek az intézményeknél, az iskolánál az alkalmazottak, a szülők közösségével, valamint a diákönkormányzattal, óvoda tekintetében az alkalmazottak és a szülők közösségével. Megkérésre került a szakértői vélemény, valamint a megyei önkormányzattól a vélemény, hogy az átszervezés a megyei fejlesztéssel összhangban van-e. Így minden információ rendelkezésre áll ahhoz, hogy a végleges döntést az átszervezés tárgyában megtudja hozni a testület.

Az intézmény 2009. szeptember 1-től javasolja „Dobó István” Általános és Iskola és Óvoda-ra változtatni.
A képviselő-testület tagjai az írásos előterjesztésben, valamint a polgármester szóbeli kiegészítésében foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

34/2009./III.25./kt.határozat:

a.) Tikos Község Önkormányzatának Képviselő-testülete hozzájárul ahhoz, hogy a balatonszentgyörgyi székhelyű, társulásban fenntartott, a fenntartó önkormányzatok által 2009.augusztus 31-el megszüntetéssel átalakítani kívánt „Margaréta” Óvoda a Balatonszentgyörgy-Balatonberény-Hollád-Tikos és Vörs Községek Önkormányzatai Közoktatási Intézményfenntartó Társulása által fenntartott „Dobó István” általános Iskola-ba (8710 Balatonszentgyörgy, Csillagvár u.9.) 2009. szeptember hó 1.napjával beolvadjon, oly módon, hogy a beolvadó költségvetési szerv megszűnik, és jogutódja az átvevő költségvetési szerv lesz, az óvoda annak tagintézményévé válik.

Az általános iskolát fenntartó társulás gesztor önkormányzata a közoktatásról szóló 1993.évi LXXIX.tv. 88.§.(6) bekezdésében foglalt szakvéleményt, a szülői és alkalmazotti közösségek véleményeket, valamint a megyei önkormányzat véleményét a jogszabályi előírásoknak megfelelően beszerezte.

b.) Tikos Község Önkormányzata támogatja, hogy az óvoda és általános iskola integrált intézmény 2009. szeptember 1-től a „Dobó István” Általános Iskola és Óvoda nevet viselje.

c.) A képviselő-testület felkéri a gesztor önkormányzat jegyzőjét, hogy a közoktatási inétzmény fenntartói társulási megállapodás, valamint az alapító okirat módosítását készítse el, és terjessze a fentnartó önkormányzatok elé elfogadásra.

Határidő:folyamatos

Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

35/2009./III.25./kt.határozat:

a.) Tikos Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Óvoda Intézményfenntartó Társulása által fenntartott „Margaréta” Óvoda működését 2009.év augusztus hó 31.napjával megszünteti, a 2008.évi CV.tv. 11.§.(2) bekezdése értelmében oly módon, hogy beolvasztja az önállóan működő és gazdálkodó Általános iskolába. Az Óvoda 2009.szeptember 1-től az Általános Iskola tagintézményévé válik.
b.) A képviselő-testület felkéri a körjegyzőt, hogy az óvoda megszüntető okiratát készítse el, és terjessze az óvodát fentartó önkormányzatok elé elfogadásra.

Határidő: 2009.augusztus 31.

Felelős: Kónya László polgármester

6.) Napirend tárgyalása

Egyéb ügyek

6.1. “Dobó István” Általános Iskolába járó tanulók 2008/2009. tanévi tankönyvköltségeinek átvállalása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

A “Dobó István” Általános Iskola megkereste az Önkormányzatot, hogy amennyiben lehetséges a hozzájuk járó tikosi általános iskolai tanulók 2009/2010.évi tankönyveinek összegét, melyből az állami támogatás levonásra került már, a testület át tudná-e vállani, ez a jelenleg odajáró létszám és tankönyvárak szerint várhatóan 81.693.- Ft, 7 főről lenne szó.

A képviselő-testület tagjai az előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

36/2009./III.25./kt.határozat:

Tikos Község Önkormányzatának Képviselő-testülete a balatonszentgyörgyi székhelyű, társulásban fenntartott “Dobó István” Általános iskolába járó tikosi tanulók 2009/2010.tanévi tankönyvköltségeit - teljes költségből levonva az állami támogatás összegét, a fennmaradó bekerülési költséget – átvállalja a 2009.évi költségvetési kiadásai terhére.

Felkéri a pénzügyi előadót, hogy az Általános Iskola kimutatása alapján a tankönyvek költségeit utalja át.

Határidő: azonnal

Felelős: Kónya László polgármester

6.2 Fogorvosi praxisban várhatóan bekövetkező változásokkal kapcsolatos előzetes döntéshozatal

Előadó: Kónya László polgármester

(Szóbeli előterjesztés)

Kónya László:

Tájékoztatja a testület tagjait, hogy jelenleg a fogorvosi feladatokat megállapodás alapján a NÉ-Dent Fogorvosi Bt. látja el, Dr. Németh Zsuzsanna fogszakorvossal. A doktornő 1973 óta praktizál ebben a körzetben. A doktornő jelezte, hogy bekívánja fejezni fogorvosi tevékenységét, visszavonul, és a praxist meghirdette eladásra, amelyre több vevő is jelentkezett. Bemutatta azt a fogszakorvost, aki várhatóan megvásárlója a szükséges praxis engedély megszerzése után a praxist. Utána tudják megkérni az ÁNTSZ Marcali Intézetétől a működési engedélyt. A működési engedély kiadásához szükség van arra, hogy azon önkormányzatok, ahol a fogorvos tevékenységet végez, előzetes hozzájárulásukat adják, majd az előszerződés megkötése után végleges szerződést kössenek feladatellátásra, amelyben meghatározzák a feladatellátással kapcsolatos dolgokat. Mint pl. a balatonszentgyörgyi székhelyű, Balatonszentgyörgy Község Önkormányzata tulajdonában lévő rendelő használatának kérdése, a rendelési idő, helyettesítés kérdése stb.
A leendő fogszakorvos bemutatkozott, bemutatta a szakmai önéletrajzát, végzettségét igazoló okiratokat.

Javasolja a testületnek, hogy hozzon egy előzetes állásfoglalást a szerződéskötéssel kapcsolatosan.

A képviselő-testület a polgármester szóbeli előterjesztésében foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
37/2009./III.25./kt.határozat:

a.) Tikos Község Önkormányzatának Képviselő-testülete a balatonszentgyörgyi székhelyű fogorvosi feladatellátásban várhatóan bekövetkező változásokról szóló tájékoztatást tudomásul vette.

b.) A képviselő-testület előzetesen véleményt nyilvánít abban a kérdésben, hogy amennyiben a fogorvosi praxisban változás következik be, úgy a praxist megvásárló fogszakorvossal Tikos község lakóinak fogászati feladatellátására szerződést köt.
Határidő: azonnal

Felelős: Kónya László polgármester

6.3.Zárt ülés elrendelése

A képviselő-testület egyhangúlag a továbbiakban tárgyalandó ügyekre tekintettel – zárt ülést rendel el.

Kónya László









Török Csilla
polgármester

